CELEX: 32021D1789
Language: sk
Date: 2021-10-08 00:00:00
Title: Vykonávacie rozhodnutie Komisie (EÚ) 2021/1789 z 8. októbra 2021, ktorým sa mení vykonávacie rozhodnutie (EÚ) 2019/450, pokiaľ ide o uverejnenie odkazov na európske hodnotiace dokumenty pre flexibilné postrekovacie hadice s koncovkami a iné stavebné výrobky (Text s významom pre EHP)

11.10.2021   
               
               
                  SK
               
               
                  Úradný vestník Európskej únie
               
               
                  L 359/117
               
            
         VYKONÁVACIE ROZHODNUTIE KOMISIE (EÚ) 2021/1789
         z 8. októbra 2021,
         ktorým sa mení vykonávacie rozhodnutie (EÚ) 2019/450, pokiaľ ide o uverejnenie odkazov na európske hodnotiace dokumenty pre flexibilné postrekovacie hadice s koncovkami a iné stavebné výrobky
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 22,
         keďže:
         
                     (1)
                  
                  
                     V súlade s nariadením (EÚ) č. 305/2011 majú orgány technického posudzovania používať metódy a kritériá uvedené v európskych hodnotiacich dokumentoch, na ktoré boli uverejnené odkazy v Úradnom vestníku Európskej únie, na posudzovanie parametrov stavebných výrobkov, na ktoré sa tieto dokumenty vzťahujú, pokiaľ ide o ich podstatné vlastnosti.
                  
               
                     (2)
                  
                  
                     Organizácia orgánov technického posudzovania po niekoľkých žiadostiach výrobcov o európske technické posúdenia v súlade s článkom 19 nariadenia (EÚ) č. 305/2011 vypracovala a prijala 14 európskych hodnotiacich dokumentov.
                  
               
                     (3)
                  
                  
                     Európske hodnotiace dokumenty vypracované a prijaté orgánmi technického posudzovania sa týkajú týchto stavebných výrobkov:
                     
                                 —
                              
                              
                                 flexibilné postrekovacie hadice s koncovkami;
                              
                           
                                 —
                              
                              
                                 laminované segmentové rezivo s pravouhlým prierezom z radiálne rezaných guľatín;
                              
                           
                                 —
                              
                              
                                 konštrukčné drevo s klinovými spojmi podrobené skúške ťahového predbežného zaťaženia, ktoré je možné spracovať na lepené lamelové drevo a lepené masívne drevo;
                              
                           
                                 —
                              
                              
                                 lepené vrstvené drevo s úplným prierezom prsta;
                              
                           
                                 —
                              
                              
                                 zvukotesné dosky/suché potery a nosné prúžky z vlnitej lepenky naplnené kremičitým pieskom;
                              
                           
                                 —
                              
                              
                                 zmes pre bitúmen a bitúmenové zmesi vyrobené z práškového kaučuku;
                              
                           
                                 —
                              
                              
                                 polymérové makrovlákna vystužené čadičovým vláknom na použitie v betóne;
                              
                           
                                 —
                              
                              
                                 prírubové balančné ventily;
                              
                           
                                 —
                              
                              
                                 kotevné kanály;
                              
                           
                                 —
                              
                              
                                 systémy na dodatočné vloženie výstuže pomocou malty;
                              
                           
                                 —
                              
                              
                                 mechanické kotviace prvky do betónu;
                              
                           
                                 —
                              
                              
                                 dilatačné upevňovacie prvky s riadeným krútiacim momentom na použitie v betóne s premenlivou životnosťou až 50 rokov;
                              
                           
                                 —
                              
                              
                                 dodatočne osadzované kotvy do betónu pri únavovom cyklickom zaťažení;
                              
                           
                                 —
                              
                              
                                 nesamonosné trvalé debniace zostavy/systémy na báze dutých tvárnic alebo panelov z izolačných materiálov a niekedy betónu.
                              
                           
               
                     (4)
                  
                  
                     Európske hodnotiace dokumenty vypracované a prijaté organizáciou orgánov technického posudzovania spĺňajú nároky, ktoré treba splniť v súvislosti so základnými požiadavkami na stavby stanovenými v prílohe I k nariadeniu (EÚ) č. 305/2011. Odkazy na uvedené európske hodnotiace dokumenty je preto vhodné uverejniť v Úradnom vestníku Európskej únie.
                  
               
                     (5)
                  
                  
                     Zoznam odkazov na európske hodnotiace dokumenty bol uverejnený vykonávacím rozhodnutím Komisie (EÚ) 2019/450 (2). Z dôvodu jednoznačnosti by sa odkazy na nové európske hodnotiace dokumenty mali doplniť do uvedeného zoznamu.
                  
               
                     (6)
                  
                  
                     Vykonávacie rozhodnutie (EÚ) 2019/450 by sa preto malo zodpovedajúcim spôsobom zmeniť.
                  
               
                     (7)
                  
                  
                     S cieľom umožniť čo najskoršie používanie európskych hodnotiacich dokumentov by toto rozhodnutie malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Príloha k vykonávaciemu rozhodnutiu (EÚ) 2019/450 sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 8. októbra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 88, 4.4.2011, s. 5.
         
            (2)  Vykonávacie rozhodnutie Komisie (EÚ) 2019/450 z 19. marca 2019 o uverejnení európskych hodnotiacich dokumentov (EAD) pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011 (Ú. v. EÚ L 77, 20.3.2019, s. 78).
      
      
         
            PRÍLOHA
            V prílohe sa vkladajú tieto riadky v postupnosti podľa poradia referenčných čísel:
            
               
                           „100012-00-1106
                        
                        
                           Flexibilné postrekovacie hadice s koncovkami
                        
                     
                           130348-00-0304
                        
                        
                           Laminované segmentové rezivo s pravouhlým prierezom z radiálne rezaných guľatín
                        
                     
                           130484-00-0304
                        
                        
                           Konštrukčné drevo s klinovými spojmi podrobené skúške ťahového predbežného zaťaženia, ktoré je možné spracovať na lepené lamelové drevo a lepené masívne drevo
                        
                     
                           130661-00-0304
                        
                        
                           Lepené vrstvené drevo s úplným prierezom prsta
                        
                     
                           210134-00-1202
                        
                        
                           Zvukotesné dosky/suché potery a nosné prúžky z vlnitej lepenky naplnené kremičitým pieskom
                        
                     
                           230145-00-0105
                        
                        
                           Zmes pre bitúmen a bitúmenové zmesi vyrobené z práškového kaučuku
                        
                     
                           260067-00-0301
                        
                        
                           Polymérové makrovlákna vystužené čadičovým vláknom na použitie v betóne
                        
                     
                           280004-00-0702
                        
                        
                           Prírubové balančné ventily
                        
                     
                           330008-03-0601
                        
                        
                           Kotevné kanály
                           (nahrádza technickú špecifikáciu ‚EAD 330008-02-0601‘)
                        
                     
                           330087-01-0601
                        
                        
                           Systémy na dodatočné vloženie výstuže pomocou malty
                           (nahrádza technickú špecifikáciu ‚EAD 330087-00-0601‘)
                        
                     
                           330232-01-0601
                        
                        
                           Mechanické kotviace prvky do betónu
                           (nahrádza technickú špecifikáciu ‚EAD 330232-00-0601‘)
                        
                     
                           330232-01-0601 -v01
                        
                        
                           Dilatačné upevňovacie prvky s riadeným krútiacim momentom na použitie v betóne s premenlivou životnosťou až 50 rokov
                        
                     
                           330250-00-0601
                        
                        
                           Dodatočne osadzované kotvy do betónu pri únavovom cyklickom zaťažení
                        
                     
                           340309-00-0305
                        
                        
                           Nesamonosné trvalé debniace zostavy/systémy na báze dutých tvárnic alebo panelov z izolačných materiálov a niekedy betónu
                           (nahrádza technickú špecifikáciu ‚ETAG 009‘)“